**Datum: 04.07.2024. SAOPŠTENJE ZA MEDIJE**

**Savjeti za bezbrižnu komunikaciju u regionu Zapadnog Balkana**

*Komunikacija kao kod kuće*

U periodu kada svi razmišljamo o putovanjima i ljetovanju, postavlja se i pitanje korišćenja mobilnog telefona tokom putovanja. Poznato je da m:tel ima veliki broj [roming tarifnih opcija](https://mtel.ba/Mobilna/Pretplata/Pretplata-tarifne-opcije/roaming) koje se mogu aktivirati za putovanja u Evropske i mnoge druge svjetske destinacije, a da li je svima poznato kako da koriste telefon dok su u regionu Zapadnog Balkana? Upravo u ovom tekstu posvetićemo se svemu onome što biste trebali da znate!

Za početak, podsjetimo se da je primjenom sporazuma o ukidanju rominga, na području **Bosne i Hercegovine, Srbije, Crne Gore, Sjeverne Makedonije i Albanije**  vaša komunikacija obuhvaćena vašim korisničkim paketom po tarifi koja vam se naplaćuje u matičnoj mreži. Dakle u ovim zemljama vaš mobilni telefon koristite kao kod kuće.

Prilikom svakog putovanja, predlažemo vam da na svom telefonu podesite manuelno biranje mreže, te da je sami odaberete ulaskom u jednu od gore navedenih zemalja regiona Zapadnog Balkana. Možete da odaberete bilo kojeg operatera dostupnog u toj zemlji, a spisak mrežnih oznaka po zemljama pogledajte [ovdje](https://mtel.ba/Korisnicka-zona/Pomoc/Mobilna/Roaming/a28742-Koje-oznake-imaju-mreze-u-Romingu.html?_gl=1*1c3xxr*_gcl_au*MjI0OTg4MDQ4LjE3MTU2ODQ2Mjg.*_ga*MTcyMzM4NTI3LjE2OTkyNzYzNzc.*_ga_TVPNPD1J7J*MTcxOTM4NDc1Mi4yMjQuMS4xNzE5Mzg0NzUzLjU5LjAuMTYxNTA2Njk3OQ..*_ga_H8E9SMGS1Y*MTcxOTM4NDc1Mi40MDYuMS4xNzE5Mzg0NzUzLjU5LjAuMTIxMzU2NzUwNg..*_ga_S07FFLP215*MTcxOTM4NDc1Mi4yMTYuMS4xNzE5Mzg0NzUzLjU5LjAuMTAzOTQ4Njc2Mw..).

Prije putovanja predlažemo vam i sljedeće:

* Provjerite koliko bonusa za mobilni internet imate u svom tarifnom modelu. To možete da provjerite putem aplikacije **m:go** ([App Store](https://apps.apple.com/us/app/m-go-bih/id940374073), [Google Play](https://play.google.com/store/apps/details?id=ba.mtel.mgo&hl=sr) ili [AppGallery](https://appgallery.huawei.com/%22%20%5Cl%20%22/app/C101204951%22%20%5Ct%20%22_blank)) ili pozivom korisničkog centra na brojeve 0800 50 000 za postpaid korisnike, 066 10 10 10 za prepaid korisnike ili 0800 50 300 za poslovne korisnike. Ukoliko korisnički centar pozivate iz inostranstva, koristite broj 066 10 10 10.
* U podešavanjima na vašem telefonu, u mobilnim podacima provjerite i korigujte APN. Za **postpaid** korisnike **APN** je ***mtelsmart***, a za **prepaid** korisnike je ***mtelfrend***.
* Provjerite da li ste na svom uređaju uključili opciju prenosa podataka u romingu.
* Pozivom m:tel kontakt centra provjerite da li ste nekad zatražili da vam se isključi usluga mobilnog interneta, odnosno prenosa podataka u romingu.

Ne zaboravite, ako budete imali potrebu za dodatnim mobilnim internetom, uvijek možete da aktivirate jednu od dostupnih [roming tarifnih opcija](https://mtel.ba/Mobilna/Pretplata/Pretplata-tarifne-opcije/roaming) za Zapadni Balkan.

A ukoliko vam je potrebno još dodatnih informacija koje u ovom tekstu nismo naveli, na adresi [mtel.ba](https://mtel.ba/Mobilna/Ostalo/Roming?_gl=1*2tls6g*_gcl_au*MjI0OTg4MDQ4LjE3MTU2ODQ2Mjg.*_ga*MTcyMzM4NTI3LjE2OTkyNzYzNzc.*_ga_TVPNPD1J7J*MTcxOTM4NDc1Mi4yMjQuMS4xNzE5Mzg1NTQzLjYwLjAuMTYxNTA2Njk3OQ..*_ga_H8E9SMGS1Y*MTcxOTM4NDc1Mi40MDYuMS4xNzE5Mzg0NzUzLjU5LjAuMTIxMzU2NzUwNg..*_ga_S07FFLP215*MTcxOTM4NDc1Mi4yMTYuMS4xNzE5Mzg0NzUzLjU5LjAuMTAzOTQ4Njc2Mw..) pročitajte odgovore na najčešća pitanja o romingu u regionu Zapadnog Balkana i bezbrižno pođite na put!

Ključne riječi: mtel, roming u regionu Zapadnog Balkana, savjeti i preporuke
Izvor fotografija: m:tel PR